“Lokomotiv” Oliy liganing 1-turida “Metallurg” bilan nursiz durang qayd etdi

Oliy liganing 1-turidan o‘rin olgan uchrashuvda Bekobodda “Metallurg” jamoasi Toshkentning “Lokomotiv” klubini qabul qildi. Bu haqda “Uff.uz” xabar bermoqda.

O‘tgan haftada O‘zbekiston Superkubogi uchun kechgan uchrashuvda “Paxtakor”ni 4:0 hisobida mag‘lub etgan “temiryo‘lchilar” bu o‘yinda raqib darvozasiga yo‘l topa olmadi. O‘z o‘rnida “Metallurg” jamoasi ham raqib darvozasini ishg‘ol qilolmadi.
Shu tariqa, Vadim Abramov shogirdlari chempionatning dastlabki o‘yinida safarda nursiz durang qayd etdi.
Oliy liga, 1-tur
“Metallurg” — “Lokomotiv”: 0:0 
“Metallurg”: Suhrob Sultonov, Hikmat Hoshimov , Dilmurod Karimov, Doniyor Odilov, Davron Karimqulov, Javlon Mirabdullayev, Mirg‘iyos Sulaymonov, Murodjon Toshmatov, Mirto‘ra Akbarov, Saidjon Abdujabborov, Shahzodbek Nurmatov.
“Lokomotiv”: Ma’mur Ikromov, Salim Mustafoyev, Nemanya Yanichich, Islom To‘xtaxo‘jayev, Shavkat Mullajonov, Sardor Mirzayev, Marat Bikmayev, Lutfullo To‘rayev, Jasur Hasanov (kichik), Sanjar Shoahmedov, Alisher Shog‘ulomov.